DA kla na Zuma nie anti-gay Oeganda veroordeel nie – praag.co.za
Geen skynheiligheid nie, asseblief! Mazibuko en Zuma hou handjies
Zuma het vroeër op 'n parlementêre vraag oor die saak gesê Suid-Afrika respekteer die soewereiniteit van ander lande om hul eie wetgewing te bepaal.
Die DA se parlementêre leier, Lindiwe Mazibulo het gesê sy is woedend oor Zuma se standpunt oor die saak en bygevoeg dat die internasionale gemeenskap nie 'n "hands-off" benadering gehad het toe Suid-Afrika apartheid beoefen het nie.
Net soos met apartheid, sê Mazibuko, kan ander lande nie onbetrokke bly wanneer mense se regte geskend word nie.
Sy sê dit stuur 'n boodskap aan die internasionale gemeenskap dat Suid-Afrika skynheilig is. Sy het nie kommentaar gelewer daarop dat sulke wetgewing juis nie skynheilig is nie, aangesien dit uiters gewild is onder swartes.
Mazibuko het gesê Zuma en die ANC-leierskap moet hul koppe in skaamte hang.
Oeganda se president Yoweri Museveni het 'n wetsontwerp onderteken wat voorsiening maak daarvoor dat herhalende homoseksuele oortreders lewenslank tronk toe gestuur word in Februarie.
Dié wet is gewild oral in Afrika, asook Suid-Afrika waar die meerderheid swart inwoners fel gekant is teen homoseksualisme.
Skrywer Karin RoodtGepubliseer op 10 April 2014 Kategorieë Nuus, Suider-AfrikaSleutelwoord ANC, anti gay-wette, DA, Lindiwe Mazibuko, Oeganda